
Zagreb, 10. svibnja 2020. 


Preporuke za sprječavanje infekcije u zoološkim vrtovima, nacionalnim 
parkovima i parkovima prirode u okviru postupnog ublažavanja restrikcija 
vezanih za COVID-19 


Radi sprječavanja širenja infekcije tijekom boravka u zoološkim vrtovima, nacionalnim parkovima i 
parkovima prirode potrebno je osigurati fizički razmak među posjetiteljima te između posjetitelja i 
zaposlenika, i pridržavati se sljedećih mjera: 


15 posjetitelja na 100 m? u unutarnjem prostoru zoološkog vrta. Maksimalni broj posjetitelja koji 
mogu istovremeno boraviti u zatvorenom dijelu prostora u zoološkom vrtu ovisi o neto površini. 
Najveći broj posjetitelja koji može istovremeno boraviti u zoološkom vrtu u unutarnjem prostoru je 
neto površina u četvornim metrima podijeljena s 7, što je 15 posjetitelja na 100 m? neto površine. 
Ako je teško odrediti neto površinu, može se najveći broj posjetitelja koji istovremeno smiju biti u 
zoološkom vrtu izračunati tako da se bruto površina podijeli s 15. Nakon što uđe maksimalno 
dozvoljen broj posjetitelja, daljnji ulasci su mogući tek kad netko od posjetitelja iziđe, tj. na jednog 
koji iziđe, jedan može ući. U parkovima prirode i nacionalnim parkovima nema ograničenja za broj 
posjetitelja. 


Ograničen broj ulaznica i održavanje fizičke distance. Ograničenje broja posjetitelja može se postići 
na način da se na raspolaganje stavi onaj broj ulaznica koji odgovara najvećem broju posjetitelja koji 
mogu istodobno biti u zoološkom vrtu te da se ulazak regulira na način da sljedeći posjetitelj može 
ući tek kad netko iz prethodne skupine posjetitelja napusti prostor zoološkog vrta. Tijekom boravka u 
zoološkom vrtu posjetitelji se moraju pridržavati mjere fizičke udaljenosti od 1,5 metra u odnosu na 
druge posjetitelje izuzev ako se radi o članovima iste obitelji ili skupine. 


Posebna pravila za nacionalne parkove i parkove prirode. U nacionalnim parkovima i parkovima 
prirode preporučuje se da posjetitelji održavaju fizički razmak od 1,5 metra tijekom boravka ako je 
moguće, izuzev ako se radi o članovima iste obitelji kada nije potrebno da članovi iste obitelji ili iste 
skupine održavaju razmak od 1,5 metra tijekom boravka na otvorenom. 


Maske za lice i fizička distanca za osoblje u kontaktu s kupcima. Prodajno i uslužno osoblje i vodiči u 
zatvorenim prostorima, koji dolaze u kontakt licem u lice s kupcima dužni su nositi maske za lice i 
pridržavati se mjera fizičkog distanciranja. Prilikom interakcije s kupcem/posjetiteljem osoblje treba 
koristiti masku za lice koja obavezno prekriva i nos i usta. Svima treba stalno biti na raspolaganju 
dezinfekcijsko sredstvo kojim će redovito dezinficirati ruke. Ako je moguće, treba osigurati razmak od 

minimalno 1,5 metra između poslužitelja ili blagajnika i kupca prilikom izdavanja robe i plaćanja robe. 
Između naplate i posluživanja, zaposlenik mora dezinficirati ruke. Preporučuje se, ako je moguće, da 
se ugradi zaštitna pregrada na mjestu posluživanja odnosno na blagajni, koja će fizički odvojiti 
blagajnika od kupca. Ako ju je potrebno postaviti, pregrada mora biti napravljena od materijala 
otpornog na dezinficijense. Treba poticati beskontaktno plaćanje bankovnim karticama. 


Minimalni kontakt među djelatnicima različitih smjena. Ako je moguće, treba organizirati rad 
dvokratno, na način da između prve i druge smjene bude barem sat vremena razmaka, što će se 
iskoristiti za čišćenje i dezinfekciju površina tijekom rutinskog čišćenja. Površine se dezinficiraju 
prebrisavanjem dezinficijensom koji ima virucidno djelovanje. 


Higijena ruku i dezinfekcija dodirnih površina. Potrebno je osigurati dezinfekcijsko sredstvo za ruke 
kupaca i obavijesti za kupce te kontinuirano provoditi dezinfekciju površina koje se često diraju. Na 
ulazu u trgovinu ili drugi objekt unutar zoološkog vrta, nacionalnog parka ili parka prirode treba 
kupcima biti osiguran dozator s dezinfekcijskim sredstvom za ruke i jasno istaknuta obavijest o obvezi 
dezinfekcije ruku pri ulasku. Također na ulazu treba biti jasno istaknuta obavijest o obvezi održavanja 
razmaka od minimalno 1,5 metra među kupcima te između kupaca i osoblja. Kvake i rukohvate na 
vratima te površine, rukohvata i rubove vrata na hladnjacima i ostale površine za koje se uoči da ih 
kupci često dodiruju trebaju se kontinuirano prebrisavati dezinficijensom koji ima virucidno 
djelovanje. 


Dnevno mjerenje tjelesne temperature osoblja. Osoblje treba svakodnevno, prije dolaska na posao, 
nadzirati svoje zdravstveno stanje mjerenjem vlastite tjelesne temperature. Ako je ona u jutarnjim 
satima viša od 37,2 “C, ako se osoba osjeća bolesno ili ima bilo koje znakove bolesti (odnosi se na sve 
simptome i znakove bolesti, ne samo na bolesti dišnih puteva), treba se javiti nadređenom i ne 
dolaziti na posao dok se telefonski ne javi liječniku obiteljske medicine. 


Ograničen broj posjetitelja u restoranima i kafićima. Broj posjetitelja u restoranima i kafićima 
smještenim u unutarnjem prostoru nacionalnog parka ili parka prirode ili zoološkog vrta potrebno je 
ograničiti na način da se poštuje fizički razmak od najmanje 1,5 metra između posjetitelja, kako 
prilikom naručivanja tako i prilikom sjedenja. 


Trgovine i ugostiteljski objekti. Navedeni objekti u nacionalnim parkovima, parkovima prirode i 
zoološkim vrtovima trebaju raditi u skladu s odlukama Stožera civilne zaštite i postojećim 
preporukama za te djelatnosti izvan trgovačkog centra. Upute za rad trgovina dostupne su na 
poveznici: 
trgovinama-koje-započinju-s-radom-u-okviru-postupnog-ublažavanja-restrikcija-vezanih-za-COVID- 

19.pdf. Upute _ za ugostiteljske objekte dostupne. su na mrežnoj stranici — HZJZ-a: 











